Lolland-Falsters Stifts-Tidende, 1831-07-01
Jndenlandsk. Følgende mærkelige Artikel, der velvilligen er meddeelt til "Dagen", optages her, da vi tro, at den ogsaa maa have Jnteresse for dette Blads Læsere. "Det ugunstige Udfald af den mod den herskende Cholera morbus foreskrevne Lægemethode har bevæget tænkende Læger til, om muligt, at udfinde Midler, ved hvis Anvendelse Man kunde sætte Skranker for denne Sygdoms omsiggribende Ødelæggelser. Aareladning maa snarere være skadelig end gavnlig i denne Sygdom, hvis første Symptom er en overordentlig Svækkelse, og hvori Følelsen af Kraftløshed ledsager alle de andre Tilfælde, og kan derfor kun anbefales hos saadanne Jndivider, hvor Man af særeget Hensyn til Legemets Tilstand og Bygning anseer den for nødvendig, ikke for at helbrede Sygdommen, men for at forebygge skadelige Kongestioner af Blodet under dens videre Udvikling. Da Sygdommen imidlertid sjelden angriber fuldblodige og stærke Mennesker, kan Man paa ingen Maade ansee Aareladning som et overalt passende Lægemiddel; hvilken ogsaa egen Erfaring tilstrækkelig har overbeviist mig om. Calomel irriterer Tarmcanalen og virker i Almindelighed laxerende, og kan derfor ikke være af nogen god Virkning, og det saa meget mere, som der ikke er nogen Jnflammations-Tilstand tilstæde. Opium er vel unægteligen at anbefale, fordi det standser voldsomme Udtømmelser, som i denne Sygdom uden Ophør skee baade for oven og neden. Men Erfaring har viist, at smaae Doser Opium Jntet udrette, og anvendt i stor Qvantitet bliver Midlet selv ofte farligt og frembringer narcotiske Forgiftninger. Af alle anpriste Midler synes mig Drikken af varmt Vand at være det virksomste. Dog vil dette uden Tvivl for sig alene næppe være tilstrækkeligt til at helbrede den virkelige Cholora. Uden iøvrigt at ville bestride andre Lægers Anskuelser og de af dem anvendte Midler, anseer jeg det for min Pligt, at underrette Publicum om de Midler, som jeg ved Eftertænkning er bleven opmærksom paa, og hvis Anvendelse Erfaring har viist at krones med Held. Først kunde jeg af min private Praxis fremlægge uimodsigelige Beviser i denne Henseende, og jeg beraaber mig paa Vidnesbyrd af Dr. Remer fra Breslau og Hille fra Dresden, hvilke af deres Regjeringer ere afsendte for at iagttage Sygdommen. Efter at jeg nu for 14 Dage siden har overtaget Behandlingen af de Cholera Syge i Militair-Hospitalet i det krzeminskiske Huus, har jeg ikke mistet en Eneste af de Patienter, som efter dette Tidspunct ere blevne optagne; tvertimod gaaer Helbredelsen ved min Methode saa hurtig for sig, at den i fem Dage kan ansees for at være endt. Til Bekræftelse af dette kræver jeg til Vidner, Directeuren ved Hospitalet, Professor Dr. Szezuzki, og Dro. Sanvan og Enoch, som paa min Jndbydelse have seet mine Patienter og erkjendt Rigtigheden af hvad jeg har angivet. Ligeledes have Curatoren og Lezarethets Betiente med egne Øine overbeviist sig om min Methodes gunstige Udfald. Denne bestaaer deri, at jeg giver den Syge, efter Omstændighederne, hver 2den eller 3die Time 3 Gran Magisterium Bismuthi med Sukker. Desuden lader jeg ham drikke noget Melisse-Jnfus- og naar Smerten i Hænder og Fødder er meget stærk, lader jeg dem gnide med en opvarmet Blanding af en Unze Liqv. ammonii caustici og 6 Unzer Spir. angelicæ comp nogle Gange om Dagen. Dette maa undertiden i 48 Timer uafbrudt fortsættes, indtil Urinen begynder at afsondres, hvilken Function under denne Sygdom i Almindelighed er meget ringe og næsten aldeles standset, endog naar Brækning og Laxering, allerede tidligere er ophørt og Hændernes og Føddernes Varme ofte først senere vender lilbage. J de Tilfælde, at Tungen er stærk gulagtig belagt, pleier en Tilsætning af 3 Gran Rad. thei tosti til hver Dosis af ovennævnte Medicament at være meget gavnlig. Lægen maa ikke tabe Taalmodigheden og ikke anvende noget andet Middel hverken for eller efter Jndtagelsen af Magist. Bismuthi, fordi det vilde tilintetgjøre Virkningen. Saasnart Urin Afsondringen er begyndt, kan Man endnu i nogle Dage give et Pulver Morgen og Aften. Da der paa Landet ofte er Mangel paa Læger og Apothekere, raader jeg Vedkommende til at forsyne sig med en Qvantitet af omtalte Pulvere, der koste saa lidt og af hvis hurtige Anvendelse den Syges Liv ofte var afhængigt. Kun meget unge og fuldblodige Personer kan Man aarelade til 6–8 Unzer, og naar de Syge selv klage over hæftige Smerter i Hjertekulen, maa Man sætte dem 12 til 16 Jgler, førend Man begynder paa Pulverne. Det er mig behageligt, at kunne underrette Publicum om, at denne Lægemethode med det heldigste Udfald er bleven anvendt af Dr. Mikulinski, som bestyrer Cholera-Hospitalet i la Bagatelle, hvilket Man omstændeligere vil erfare af denne virksomme og indsigtsfulde Læges Beretninger.